CELEX: 62016CA0306
Language: ro
Date: 2017-11-09 00:00:00
Title: Cauza C-306/16: Hotărârea Curții (Camera a doua) din 9 noiembrie 2017 (cerere de decizie preliminară formulată de Tribunal da Relação do Porto – Portugalia) – António Fernando Maio Marques da Rosa/Varzim Sol – Turismo, Jogo e Animação, SA (Trimitere preliminară — Protecția securității și a sănătății lucrătorilor — Directiva 2003/88/CE — Articolul 5 — Repaus săptămânal — Reglementare națională care prevede cel puțin o zi de repaus într-o perioadă de șapte zile — Perioade de mai mult de șase zile consecutive de muncă)

8.1.2018   
            
            
               RO
            
            
               Jurnalul Oficial al Uniunii Europene
            
            
               C 5/10
            
         Hotărârea Curții (Camera a doua) din 9 noiembrie 2017 (cerere de decizie preliminară formulată de Tribunal da Relação do Porto – Portugalia) – António Fernando Maio Marques da Rosa/Varzim Sol – Turismo, Jogo e Animação, SA
   (Cauza C-306/16) (1)
   
   ((Trimitere preliminară - Protecția securității și a sănătății lucrătorilor - Directiva 2003/88/CE - Articolul 5 - Repaus săptămânal - Reglementare națională care prevede cel puțin o zi de repaus într-o perioadă de șapte zile - Perioade de mai mult de șase zile consecutive de muncă))
   (2018/C 005/13)
   Limba de procedură: portugheza
   
      Instanța de trimitere
   
   Tribunal da Relação do Porto
   
      Părțile din procedura principală
   
   
      Recurent: António Fernando Maio Marques da Rosa
   
      Intimată: Varzim Sol – Turismo, Jogo e Animação, SA
   
      Dispozitivul
   
   Articolul 5 din Directiva 93/104/CE a Consiliului din 23 noiembrie 1993 privind anumite aspecte ale organizării timpului de lucru, astfel cum a fost modificată prin Directiva 2000/34/CE a Parlamentului European și a Consiliului din 22 iunie 2000, precum și articolul 5 primul paragraf din Directiva 2003/88/CE a Parlamentului European și a Consiliului din 4 noiembrie 2003 privind anumite aspecte ale organizării timpului de lucru trebuie interpretate în sensul că nu impun ca perioada minimă de repaus neîntrerupt de 24 de ore la care un lucrător are dreptul să fie acordată cel târziu în ziua următoare unei perioade de șase zile consecutive de muncă, ci impun ca aceasta să fie acordată înăuntrul fiecărei perioade de șapte zile.
   
      (1)  JO C 326, 5.9.2016.